b'\n_START_ARTICLE_\nSor\xc3\xb8 Amtstidende\n_START_PARAGRAPH_\nSor\xc3\xb8 Amtstidende var en dansk avis, der udkom p\xc3\xa5 Vestsj\xc3\xa6lland fra 1815 til 1963._NEWLINE_Avisen blev grundlagt i Slagelse og udkom frem til 1845 under navnet Avis for ti Kj\xc3\xb8bst\xc3\xa6der. Frem til 1871 var dens politiske holdning konservativ. Den blev derefter overtaget af Venstre-politikeren Johannes Tauber, der samtidig gjorde den til taler\xc3\xb8r for sit parti. I 1874 omdannede han avisen til et aktieselskab._NEWLINE_Sor\xc3\xb8 Amtstidende oph\xc3\xb8rte som selvst\xc3\xa6ndig titel i 1963, hvor den blev lagt sammen med Holb\xc3\xa6k Amtstidende til Sj\xc3\xa6llands Tidende.'